பெரியாரும், பிற தோழர்களும் நீடாமங்கலம் நோக்கிப் புறப்பட்டதிலிருந்து வழிநெடுக நீடாமங்கலம் வரும் வரை இடைவிடாது தோழர்கள் இயக்க வாழ்த்தொலிகளைச் செய்து வந்தனர். 23.2.1946 காலை நீடாமங்கலம் இரயிலடியிலிருந்து ஆயிரத்திற்கு மேற்பட்ட கறுப்புச் சட்டை தொண்டர்களும், இயக்கத் தோழர்களும், புடைசூழ, பெரியார் ஈ.வெ.ரா. நகர் முழுதும் இயக்கக் கருத்துகளும், வரவேற்பு வாக்கியங்களும் தீட்டப்பட்ட விளம்பர வளைவுகளாலும், கொடி, தோரணங்களாலும் அலங்கரிக்கப்பட்டிருந்தது. வழி நெடுக பல இயக்க அன்பர்களின் இல்லங்களண்டை பெரியாருக்கும், மற்ற தலைவர்களுக்கும் மலர் மாலைகள் அணிவிக்கப்பட்டன.